Jūrė

Jūrė (iki 2002 m. Jūrės geležinkelio stotis, anksčiau Jūrė II) – miestelis Kazlų Rūdos savivaldybėje, 7 km į rytus nuo Kazlų Rūdos, prie Pilvės upelio. Jūrės miestelio seniūnaitijos centras. Veikia Jūrės pradinė mokykla, paštas (LT-69080), pirminės sveikatos priežiūros centras, bendruomenė, Jūrės Dievo Gailestingumo koplyčia (pastatyta 2008 m.), socialinės paramos centras, buvusi Jūrės pradinė mokykla (nebeveikia), kultūros namai ir Kazlų Rūdos viešosios bibliotekos skyrius (nuo 1945 m.), šalia jo – Lietuvos šimtmečio paminklas (pastatytas 2018 m.). Kazlų Rūdos miškų urėdijos Jūrės girininkijos būstinė.Jūrės girininkija. Imones.lt (tikrinta 2022-04-10).


 Geografija 

Gyvenvietę kerta Kauno–Kybartų geležinkelis, prie kurio yra Jūrės geležinkelio stotis. Miestelį supa Marackų, Skriaudžių ir Gudelių miškai, šiaurėje teka Pilvė. Bendravardis Jūrės kaimas (Jūrė I) yra įsikūręs į šiaurę nuo Kazlų Rūdos.

 Istorija 

Gyvenvietė pradėjo kurtis 1915 m. įsteigus geležinkelio stotį, kuri pradžioje turėjusi Papilvio vardą (pagal greta buvusį kaimą). 1915 m. vokiečiai įsteigė karių kapines, 1916 m. įrengė belaisvių stovyklą, po karo jos barakuose apsigyveno miško darbininkai. Medienai gabenti nutiesta atšaka nuo Jūrės iki Kazlų Rūdos–Pavilkijo siaurojo geležinkelio linijos. Ketvirtajame dešimtmetyje siaurojo geležinkelio linija nutiesta Ežerėlio link, iki aštuntojo dešimtmečio ja buvo vežamos durpės iš Ežerėlio durpyno. Pagal 1925 m. perspektyvinį planą suformuotas stačiakampis gatvių tinklas ir aikštė.

1923 m. įkurta pradinė mokykla, girininkija, 1927 m. atidarytas turgus, 1928 m. pastatytas malūnas ir dvi lentpjūvės. 1928–1945 m. veikė miškų urėdija.1931 m. išaugo dviejų aukštų medinė pradžios mokykla su greta įrengtu sporto aikštynu. Jūrė: miestelio kūrimo istorija, Vilnius, 2016.1937 m. pastatyta mūrinė geležinkelio stotis, Šaulių būrio namai. Per Antrąjį pasaulinį karą ir po jo (1945–1947 m.) prie Jūrės buvo sovietų ir vokiečių karo belaisvių stovyklos. Yra išlikusios pastarųjų kapinaitės.

1945 m. darbininkų gyvenvietė gavo geležinkelio stoties gyvenvietės statusą. 1945 m. įkurta biblioteka, 1955 m. įsteigtas felčerių-akušerių punktas, buvo parduotuvė, ryšių skyrius, 1960 m. atkurti kultūros namai.

1985 m. gyventojų iniciatyva rytinėje pusėje įkurtas miestelio parkas.

2002 m. Jūrei suteiktas miestelio statusas, 2008 m. patvirtintas Jūrės herbas.

|}

 Gyventojai 

 Žymūs žmonės 

Jūrėje gyveno:
 1936–1958 m. Pranas Povilaitis (vertėjas), klasikinės literatūros vertėjas.
 1952–1971 m. Elena Spurgaitė, vaikų rašytoja.

Jūrėje gimė:
 Violeta Urmanavičiūtė-Urmana, dainininkė.

 Šaltiniai 

 Nuorodos 



 Istorija
 Jūrė: miestelio kūrimo istorija, sud. Juozas Banionis. – Vilnius, 2016, 198 p.